Yaw Osei Adutwum

**Yaw Osei Adutwum** (Dɔge o la 9 Kyɛpire 1964) yuoni poɔ. O e la Ghana pɔleteseɛŋ, ane begemaale die ayɔpõĩ mɛmba a Ghana republic anaare eŋɛ. O e la a kukurudu paati bikpeɛŋaa a are ko a Bosomtwe Gbandige naŋ be a Ashanti region poɔ Kataweɛ paate yuori eŋɛ. Noba yaga baŋ o la o naŋ maŋ gɛrɛ sakuuri mine gɛrɛ kanna biiri a yi wagre ŋa o naŋ ba maŋ tere duoro, anaa zaa ka o ba la Kanna biiri.

A 5th Maakye 2021 yuoni poɔ a paaloŋ yidaandɔɔ Nana Akufo-Addo da Ire o la  gɔmenante kpambeɛ ka o kaara a Ghana zaa zannõõ yɛlɛ.

## O Nyɔvore Piiluu Ane O Sakuu Gaabo
O baa la Jachie naŋ be a Ashanti Irigyiŋ a Ghana poɔ. O da nyɛ la gama mine ba naŋ boɔla Bachelor's a Land Economy (Business Administration ane Major a Real Estate ) a yi a sakuukpoŋ ŋa ba naŋ boɔla KNUST naŋ be Gaana poɔ, sɛre oŋ da gaa kɔmparee teŋa kaŋa ba naŋ boɔla USA, o la taa la gama mine ba naŋ boɔla Masters Degree In Educational Management a yi University of La Verne ane gambɛrɛ mine ba naŋ boɔla PhD a Educational Policy, Planning ane Administration a yi University of Southern California. O meŋ la e la sakuubie kaŋa naŋ baare a Kumasi High Sakuu naŋ be a Ashanti region poɔ, a sakuu ŋa poɔ la ka o da yineŋ gama mine ba naŋ boɔla Advanced Level Education Certificate.
## O Toma
Sentɔmbare 2004 poɔ, O e la neɛ naŋ waneŋ sakuu kaŋa ba naŋ boɔla New Design Charter Schools Carlifonia  poɔ, USA.

Ane lɛ zaa, o da e la Mathematics ane Information Technology karakyi, a da kanna sakuu ŋa ba naŋ boɔla International Study Academy naŋ da e kannoo zie a ko sakuuribiiri ka ba zannoo yɛllɛ aneŋ ba lambo yɛllɛ na gɛrɛ nimitɔɔre. O da la toŋ la toma ŋa naŋ boɔla Lead Maths Teach a yi sakuu ŋa ba naŋ boɔla USC/ Manual Arts Neighborhood Academic Initiative (NAI). O da lɛ poɔ la yɛlnyɔgraa ŋa a National Research For Career And Technical naŋ da nyɔge ka lɛ na soŋ ka nutoma yɛllɛ gɛrɛ nimitɔɔre te sakuuri poore.

## O Naakoɔ Toma
O e la begemaala a are ko Bosomtwe vooten lombori naŋ be a Ashanti region Ghana poɔ.

A 2016 vooten kyaakyaa yuoni poɔ o da di la a kogi aneŋ vootere 46,238 a yi 54,144 vootere zaa poɔ de  laŋtaa kɔɔ poɔ aŋ da e 85.82%, kyɛ ka neɛ naŋ da e a distriki zuzie naŋ da areko a kataweɛ paati ka ba boɔla Veronica Antwi-Adjei meŋ da nyɛ vootere 7,215 kɔɔ poɔ aŋ da e 13.39%.

### Kɔmɛtiiri
O e la neɛ naŋ poɔ toma aneŋ deri yɛllɛ kɔmɛtiiri aneŋ nanzɔɔbo Kɔmɛtiiri a begemaale die naŋ e ayɔpoi a 4th Republic of Gaana

A Maakye 2017 yuoni poɔ a paaloŋ yidaandɔɔ Nana Akufo-Addo da ire o la ka o e gɔmmenɛnte kpambeɛ potuuro naŋ kaara kannoo yɛlɛ.  Pampana ŋa o e la gɔmmenɛnte kpambeɛ potuuro  naŋ kaara kannoo yɛlɛ ba naŋ boɔla Pre-tertiary Education.

A 2019 yuoni poɔ ba da voote ire o la ka o e la neɛ naŋ tona toma velaa, a Alliance For Social Equity aneŋ Public Accountability (ASEPA) aneŋ FAKS peɛrebo toma noba la da ire o.

## Minisita A Ko Education
Saŋa ne a Ghana  yiedadɔɔkpoŋ  Nana Akufo-Addo's a da la maale die  a Gyɛnɔore 21, 2021,  vootuu neɛ la ka o da la maale ko Dr. Yaw Osei Adutwum  Minɛsta  a ko Education saŋa ne o nan da e   Minisita potuuro a ko Education yuomo anaare poɔ.

### STEM Sakuuri
Dr. Adutwum, da waa ne 35 STEM (Science, Technology, Engineering, aneŋ Mathematics) Senior High Schools (SHSs) aneŋ  5 STEM universities a paaloŋ poɔ zaa. Ba da waa ne ana STEM SHSs boma pie a yuoni  2022 poɔ. Ana STEM education da soŋ la sakuuri biiri ka ba zanne excel  ba zannoo eŋa.

## O Meŋa Nyɔvore
O be la kultaa die ane bie. O e la kiristabie a puoro  ŋmendie ŋa ba naŋ boɔla Church Of Pentecost.

## Sommo Yizie